

**REPUBILKA HRVATSKA**

**SREDIŠNJI DRŽAVNI URED
ZA DEMOGRAFIJU I MLADE**

**OPIS POSLOVA I PODACI O PLAĆI RADNOG MJESTA KOJE SE POPUNJAVA JAVNIM NATJEČAJEM, SADRŽAJ I NAČIN TESTIRANJA TE PRAVNI IZVORI ZA PRIPREMU KANDIDATA/KINJA ZA TESTIRANJE**

službeničkog radnog mjesta u Središnjem državnom uredu za demografiju i mlade temeljem Javnog natječaja za prijam u državnu službu na neodređeno vrijeme, KLASA: 112-01/23-01/25,

URBROJ: 519-02-2/1-23-1 od 27. prosinca 2023. godine, objavljenog u Narodnim novinama broj 158, dana 29. prosinca 2023. godine.

**OPIS POSLOVA, PODACI O PLAĆI I PRAVNI IZVORI**

**1. GLAVNO TAJNIŠTVO**

 **Služba za međunarodnu suradnju**

**stručni suradnik** – 1 izvršitelj na neodređeno vrijeme, uz obvezni probni rad (vježbenički staž) u trajanju od (12) mjeseca (radno mjesto pod rednim brojem 27. Pravilnika o unutarnjem redu Središnjeg državnog ureda za demografiju i mlade).

**Opis poslova (Izvod iz Pravilnika):**

- obavlja stručne poslove vezane uz prikupljanje i obradu podataka i izvješća iz

 djelokruga poslova Službe;

- izrađuje stručne i analitičke podloge iz djelokruga Službe;

- obavlja stručne i operativne poslove vezane uz provođenje međunarodnih

 Projekata;

- prevodi manje složene pisane tekstove i dokumente;

- prikuplja, obrađuje i analizira manje složene podatke na hrvatskom i engleskom jeziku;

- izrađuje izvješća iz područja rada;

- obavlja i druge poslove po nalogu voditelja Službe, glavnog tajnika i državnog tajnika

 Središnjeg državnog ureda.

**2. SEKTOR ZA PODRŠKU MLADIMA I RODITELJSTVU**

 **Služba za podršku mladima**

**stručni suradnik** – 1 izvršitelj na neodređeno vrijeme, uz obvezni probni rad (vježbenički staž) u trajanju od (12) mjeseca (radno mjesto pod rednim brojem 39. Pravilnika o unutarnjem redu Središnjeg državnog ureda za demografiju i mlade).

**Opis poslova (Izvod iz Pravilnika):**

- obavlja upravne i stručne poslove vezane uz prikupljanje i obradu podataka i izvješća na

 temelju kojih izrađuje prijedloge odgovora i očitovanja prema propisima iz djelokruga

 Službe;

- prevodi manje složene pisane tekstove i dokumente;

- prikuplja, obrađuje i analizira manje složene podatke na hrvatskom i engleskom jeziku;

- promiče nacionalne, obiteljske i kulturne vrijednosti kod mladih i u tu svrhu sudjeluje u

 programima, konferencijama, akcijama i kampanjama na području afirmacije i zaštite prava

 mladih;

- surađuje sa stručnim, znanstvenim, vladinim i nevladinim tijelima, organizacijama civilnog

 društva u zemlji i inozemstvu;

- prati propise i praksu drugih zemalja iz djelokruga Službe;

- obavlja i druge poslove po nalogu voditelja Službe, načelnika Sektora i državnog tajnika

 Središnjeg državnog ureda.

**3. SEKTOR ZA PODRŠKU MLADIMA I RODITELJSTVU**

 **Služba za podršku roditeljstvu**

**stručni suradnik** – 1 izvršitelj na neodređeno vrijeme, uz obvezni probni rad (vježbenički staž) u trajanju od (12) mjeseca (radno mjesto pod rednim brojem 43. Pravilnika o unutarnjem redu Središnjeg državnog ureda za demografiju i mlade).

**Opis poslova (Izvod iz Pravilnika):**

- obavlja upravne i stručne poslove koji se odnose na provedbu propisa iz djelokruga Službe;

- priprema stručna mišljenja o načinu provedbe zakona i drugih propisa;

- rješava podneske koji se odnose na pitanja ostvarivanja prava na rodiljne i roditeljske

 potpore i prava na doplatak za djecu;

- prikuplja i obrađuje podatke o broju korisnika pojedinih prava i iznosu utrošenih sredstava;

- obavlja poslove vezane uz procjenu učinaka propisa sukladno posebnom propisu;

- obavlja poslove vezane uz provedbu javnog savjetovanja za prijedloge propisa iz djelokruga

 Službe;

- izrađuje stručne i analitičke podloge;

- izrađuje izvješća iz područja rada;

- organizira i priprema sastanke;

- obavlja i druge poslove po nalogu voditelja Službe, načelnika Sektora i državnog tajnika

 Središnjeg državnog ureda.

**Podaci o plaći**

Plaću sva tri radna mjesta radnog mjesta (stručnog suradnika) čini umnožak koeficijenta složenosti poslova radnog mjesta koji iznosi 1,164 i osnovice za izračun plaće državnih službenika i namještenika. Plaća se uvećava za 0,5% za svaku navršenu godinu radnog staža.

Za vrijeme trajanja vježbeničkog staža vježbenik ima pravo na 85% plaće poslova radnog mjesta najniže složenosti njegove vrste.

**Pravni izvori**

Za radno mjesto pod rednim brojem 1:

Zakon o Agenciji za mobilnost i programe Europske unije (Narodne novine, broj 121/17 i 30/23)

Zakon o sustavu državne uprave (Narodne novine, br. 66/19)

Zakon o državnim službenicima (Narodne novine, br. 155/23)

Za radno mjesto pod rednim brojem 2:

Zakon o sustavu državne uprave (Narodne novine, br. 66/19)

Zakon o savjetima mladih (Narodne novine, broj 41/14 i 83/23

Nacionalni program za mlade za razdoblje 2023. do 2025.

Za radno mjesto pod rednim brojem 3:

Zakon o sustavu državne uprave (Narodne novine, br. 66/19)

Zakon o rodiljnim i roditeljskim potporama (Narodne novine, br. 152/22)

Zakon o doplatku za djecu (Narodne novine, broj 94/01, 138/06, 107/07, 37/08, 61/11, 112/12, 82/15, 58/18 i 156/23)

**SADRŽAJ I NAČIN TESTIRANJA**

Provjera znanja, sposobnosti i vještina kandidata/kinja utvrđuje se putem testiranja i razgovora (intervjua) Komisije za provedbu javnog natječaja s kandidatima/kinjama.

Testiranje se provodi u 2 (dvije) faze.

Svaki dio provjere znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat/kinja zadovoljio/la na provedenoj provjeri znanja, sposobnosti i vještina, ako je za svaki dio provedene provjere dobio/la najmanje 5 bodova. Kandidat/kinja koji/a ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

Kandidat/kinja koji/a nije pristupio/la testiranju više se ne smatra kandidatom/kinjom u postupku.

**Prva faza testiranja**

U 1. (prvu) fazu upućuju se svi kandidati/kinje koji/e ispunjavaju formalne uvjete iz Javnog natječaja, a čije su prijave pravodobne i potpune. 1. (prva) faza testiranja sastoji se od pisane provjere znanja osnova upravnog područja za koje je raspisan javni natječaj. Provjera znanja se obavlja pisanim putem.

**Druga faza testiranja**

U 2. (drugu) fazu testiranja upućuju se kandidati/kinje koji/e su ostvarili/e najbolje rezultate u 1. (prvoj) fazi testiranja i to 15 (petnaest) kandidata/kinja. Ako je u 1. (prvoj) fazi testiranja 5 zadovoljilo manje od 15 (petnaest) kandidata/kinja, u 2. (drugu) fazu postupka pozvat će se svi/e kandidati/kinje koji/e su zadovoljili/e u 1. (prvoj) fazi testiranja. Svi/e kandidati/kinje koji/e dijele 15. (petnaesto) mjesto u 1. (prvoj) fazi testiranja pozvat će se u 2. (drugu) fazu testiranja.

2. (druga) faza testiranja sastoji se od provjere znanja engleskog jezika i znanja rada na računalu.

Testiranje znanja engleskog jezika provest će se pisanom provjerom znanja.

Testiranje poznavanja rada na računalu provest će se pisanom provjerom znanja.

Na razgovor (intervju) pozvat će se kandidati/kinje koji/e su ostvarili/e ukupno najviše bodova u 1. (prvoj) i 2. (drugoj) fazi testiranja, i to 10 (deset) kandidata/kinja za navedeno radno mjesto. Ako je u 2. (drugoj) fazi testiranja zadovoljilo manje od 10 (deset) kandidata/kinja, na intervju će se pozvati svi/e kandidati/kinje koji/e su zadovoljili/e u drugoj fazi testiranja. Svi/e kandidati/kinje koji/e dijele 10. (deseto) mjesto nakon provedenog testiranja u 1. (prvoj) i 2. (drugoj) fazi pozvat će se na intervju. Rezultati intervjua vrednuju se bodovima od 0 do 10. Smatra se da je kandidat/kinja zadovoljio/la na intervjuu ako je dobio/la najmanje 5 bodova. Nakon provedenog intervjua Komisija utvrđuje rang-listu kandidata/kinja prema ukupnom broju bodova ostvarenih na testiranju i intervjuu.

Vrijeme i mjesto održavanja testiranja objavit će se najmanje 5 (pet) dana prije dana određenog za testiranje na web-stranici Središnjeg državnog ureda za demografiju i mlade <https://demografijaimladi.gov.hr/>.